**Informatīvais ziņojums par valsts līdzdalības saglabāšanu kapitālsabiedrībās, kurās Veselības ministrija ir valsts kapitāla daļu turētāja, un priekšlikumu sniegšanu par turpmāko rīcību ar sabiedrību ar ierobežotu atbildību “Rīgas Hematoloģijas centrs” un sabiedrību ar ierobežotu atbildību “Veselības centrs “Biķernieki””**

**1.Situācijas apraksts**

Ar Ministru kabineta 2012.gada 4.jūnija rīkojumu Nr.245 “Par Publisko personu komercdarbības koncepciju” tika atbalstīti Publisko personu komercdarbības koncepcijā ietvertie risinājumi, bet ar Ministru kabineta 2012.gada 4.jūnija rīkojumu Nr.246 “Par Valsts kapitāla daļu pārvaldības koncepciju” tika atbalstīti Valsts kapitāla daļu pārvaldības koncepcijā piedāvātie risinājumi. Ņemot vērā apstiprinātās koncepcijas, ar Ministru prezidenta 2012.gada 19.jūnija rīkojumu Nr.233 “Par darba grupu” tika izveidota starpinstitūciju darba grupa (turpmāk – Darba grupa), kuras uzdevums bija izvērtēt nozaru ministriju iesniegto informāciju par valsts kapitālsabiedrību turpmākās darbības izvērtējumu un sagatavot Darba grupas viedokli un priekšlikumus par valsts līdzdalības nepieciešamību kapitālsabiedrībās, kā arī kapitālsabiedrību turpmāko juridisko statusu un to pārvaldītāju.

Izpildot Ministru prezidenta uzdevumu, Darba grupa izstrādāja informatīvo ziņojumu “Par valsts līdzdalības kapitālsabiedrībās izvērtēšanu un ar Ministru prezidenta 2012.gada 19.jūnija rīkojumu Nr.233 izveidotās darba grupas priekšlikumiem turpmākajai rīcībai” (turpmāk – Informatīvais ziņojums), kas tika izskatīts un atbalstīts Ministru kabineta 2013.gada 11.jūnija sēdē (prot. Nr. 34 37.§). Vienlaikus Ministru kabinets uzdeva nozaru ministrijām atbilstoši kompetencei izvērtēt Informatīvajā ziņojumā ietverto Darba grupas ieteikumu finansiālos un tiesiskos riskus un iesniegt Ministru kabinetā priekšlikumus par turpmāko rīcību saistībā ar attiecīgajiem ieteikumiem.

Darba grupa rekomendēja saglabāt valsts līdzdalību tajās kapitālsabiedrībās, kuras darbojas tirgus nepilnības apstākļos vai to darbība nodrošina valsts stratēģisko attīstības un drošības interešu īstenošanu, tai skaitā valsts sabiedrībā ar ierobežotu atbildību “Paula Stradiņa klīniskā universitātes slimnīca”, valsts sabiedrībā ar ierobežotu atbildību “Bērnu klīniskā universitātes slimnīca”, valsts sabiedrībā ar ierobežotu atbildību “Piejūras slimnīca”, valsts sabiedrībā ar ierobežotu atbildību “Traumatoloģijas un ortopēdijas slimnīca”, valsts sabiedrībā ar ierobežotu atbildību “Slimnīca “Ģintermuiža””, valsts sabiedrībā ar ierobežotu atbildību “Daugavpils psihoneiroloģiskā slimnīca”, valsts sabiedrībā ar ierobežotu atbildību “Strenču psihoneiroloģiskā slimnīca”, valsts sabiedrībā ar ierobežotu atbildību “Bērnu psihoneiroloģiskā slimnīca “Ainaži””, valsts sabiedrībā ar ierobežotu atbildību “Aknīstes psihoneiroloģiskā slimnīca”, valsts sabiedrībā ar ierobežotu atbildību “Straupes narkoloģiskā slimnīca”, valsts sabiedrībā ar ierobežotu atbildību “Nacionālais rehabilitācijas centrs „Vaivari”, valsts sabiedrībā ar ierobežotu atbildību “Rīgas psihiatrijas un narkoloģijas centrs”, sabiedrībā ar ierobežotu atbildību “Rīgas Austrumu klīniskā universitātes slimnīca” un sabiedrībā ar ierobežotu atbildību “Veselības centrs “Biķernieki””. Atbilstoši Informatīvā ziņojuma 5.pielikumā minētajai informācijai, Veselībasministrijai (turpmāk – VM) ir nepieciešams sagatavot un iesniegt izskatīšanai Ministru kabinetā priekšlikumus par līdzdalības saglabāšanu minētajās kapitālsabiedrībās, norādot līdzdalības pamatojumu un kapitālsabiedrību stratēģiskos mērķus.

Savukārt attiecībā uz sabiedrību ar ierobežotu atbildību “Rīgas Hematoloģijas centrs” Darba grupa rekomendēja to integrēt sabiedrībā ar ierobežotu atbildību “Rīgas Austrumu klīniskā universitātes slimnīca” un, atbilstoši Informatīvā ziņojuma 5.pielikumā minētajai informācijai, VM ir jāsagatavo un jāiesniedz izskatīšanai Ministru kabinetā priekšlikumus par sabiedrības ar ierobežotu atbildību “Rīgas Hematoloģijas centrs” reorganizāciju.

Saskaņā ar Ministru kabineta 2013.gada 28.maija sēdes protokollēmuma (prot. Nr.32 38.§) “Likumprojekts “Publisko personu kapitālsabiedrību un kapitāla daļu pārvaldības likums”” 6.punktu un Ministru kabineta 2015.gada 12.maija protokollēmuma (prot. Nr.24 30.§) “Likumprojekts “Grozījumi Publiskas personas kapitāla daļu un kapitālsabiedrību pārvaldības likumā”” 6.punktu, valsts kapitālsabiedrību un valstij piederošo kapitāla daļu turētājiem dots uzdevums iesniegt izskatīšanai Ministru kabinetā Publiskas personas kapitāla daļu un kapitālsabiedrību pārvaldības likuma 7.panta pirmajā un otrajā daļā noteiktā kārtībā veikto izvērtējumu par valsts līdzdalību kapitālsabiedrībās, valsts kapitālsabiedrību turpmāko juridisko statusu un kapitāla daļu turētāju, kā arī priekšlikumus par turpmāko rīcību.

**2.Kapitālsabiedrību darbības apraksts un stratēģiskie mērķi**

Atbilstoši Ministru kabineta 2004.gada 13.aprīļa noteikumu Nr.286 “Veselības ministrijas nolikums” 25.punktam VM ir valsts kapitāla daļu turētāja šādās kapitālsabiedrībās:

1. valsts sabiedrībā ar ierobežotu atbildību “Paula Stradiņa klīniskā universitātes slimnīca” (100%);
2. valsts sabiedrībā ar ierobežotu atbildību “Bērnu klīniskā universitātes slimnīca” (100%);
3. valsts sabiedrībā ar ierobežotu atbildību “Piejūras slimnīca” (100%);
4. valsts sabiedrībā ar ierobežotu atbildību “Traumatoloģijas un ortopēdijas slimnīca” (100%);
5. valsts sabiedrībā ar ierobežotu atbildību “Slimnīca „Ģintermuiža”” (100%);
6. valsts sabiedrībā ar ierobežotu atbildību “Daugavpils psihoneiroloģiskā slimnīca” (100%);
7. valsts sabiedrībā ar ierobežotu atbildību “Strenču psihoneiroloģiskā slimnīca” (100%);
8. valsts sabiedrībā ar ierobežotu atbildību “Bērnu psihoneiroloģiskā slimnīca „Ainaži”” (100%);
9. valsts sabiedrībā ar ierobežotu atbildību “Aknīstes psihoneiroloģiskā slimnīca” (100%);
10. valsts sabiedrībā ar ierobežotu atbildību “Straupes narkoloģiskā slimnīca” (100%);
11. valsts sabiedrībā ar ierobežotu atbildību “Nacionālais rehabilitācijas centrs „Vaivari” (100%);
12. valsts sabiedrībā ar ierobežotu atbildību “Rīgas psihiatrijas un narkoloģijas centrs” (100%);
13. sabiedrībā ar ierobežotu atbildību “Rīgas Austrumu klīniskā universitātes slimnīca” (100%);
14. sabiedrībā ar ierobežotu atbildību “Rīgas Hematoloģijas centrs” (49%).

Sabiedrība ar ierobežotu atbildību “Rīgas Austrumu klīniskā universitātes slimnīca” ir vienīgā kapitālsabiedrība, kuras izšķirošajā ietekmē atrodas šādas meitas sabiedrības:

1. sabiedrībā ar ierobežotu atbildību “Veselības centrs “Biķernieki”” (99,58%);
2. sabiedrībā ar ierobežotu atbildību “Rīgas Hematoloģijas centrs” (51%).

VM veic komercdarbību atbilstoši Valsts pārvaldes iekārtas likuma 88.panta pirmās daļas 1.punktā, 3.punktā un 6.punktā noteiktajam, jo kapitālsabiedrību darbība ir stratēģiski svarīga valsts politikas īstenošanai veselības aprūpes jomā, kurā atbilstoši sabiedrības interesēm nepieciešams nodrošināt augstu kvalitātes standartu, bet tirgus nav spējīgs nodrošināt sabiedrības interešu īstenošanu veselības aprūpes jomā.

Kapitālsabiedrības, kurās VM ir valsts kapitāla daļu turētāja, (turpmāk – Kapitālsabiedrības) nodarbojas ar veselības aprūpes pakalpojumu sniegšanu, lai nodrošinātu veselības aprūpes pakalpojumu pieejamību visiem Latvijas iedzīvotājiem. Tās nodrošina augsta līmeņa veselības aprūpes pakalpojumus, kuru realizācijai nepieciešami būtiski finanšu resursi, augsti kvalificēti un speciāli apmācīti speciālisti, ko pilnā apmērā nevar garantēt privāti pakalpojuma sniedzēji. Turklāt Kapitālsabiedrība nodrošina epidemioloģiskās drošības pasākumu realizāciju (ievērojot visus ārstniecības, higiēnas un organizatoriskos pasākumus, lai mazinātu sabiedrības veselības apdraudējumu un nodrošinātu pacienta drošību stacionārā), nodrošina veselības aprūpes speciālistu praktisko profesionālo apmācību, veic zinātniski pētniecisko darbu veselības nozarē. Ņemot vērā to, ka veselības aprūpes pakalpojumi ir sociāla rakstura pakalpojumi ar tautsaimniecisku nozīmi, kuru sniegšanu valsts ir uzticējusi ārstniecības iestādēm, Kapitālsabiedrību darbības pamatmērķis nav peļņas gūšana, bet sociālo tiesību (veselības aprūpes) nodrošināšana pacientiem. Kapitālsabiedrības nodrošina neatliekamo medicīnisko palīdzību, kas ir valsts garantēts veselības aprūpes pakalpojums, un šo palīdzību nenodrošina privātais sektors vai nodrošina ļoti minimālā apjomā atsevišķos veselības aprūpes profilos.

Kapitālsabiedrību mērķis un vīzija ir nodrošināt pacientiem kvalitatīvu veselības aprūpi ar racionālu veselības aprūpes budžeta līdzekļu izlietošanu. Kapitālsabiedrības darbību veselības aprūpes nozares politika ietekmē tieši, jo nozares politikas plānošanas dokumentos ir noteiktas veselības aprūpes jomas prioritātes, noteikti izvirzītie mērķi, kuru realizācijā tieši, atbilstoši saimnieciskās darbības veidam, iesaistīta kapitālsabiedrība.

Latvijas ilgtspējīgas attīstības stratēģijā “Latvija 2030” 2.sadaļā „Ilgtermiņa ieguldījumi cilvēkkapitālā” noteikts ilgtermiņa rīcības virziens – veselības un sociālo pakalpojumu kvalitāte un pieejamība. Attiecīgi Latvijas Nacionālajā attīstības plānā 2014. – 2020.gadam viens no mērķiem ir veicināt veselīgu dzīvesveidu, uzlabojot plānošanu un koordinēšanu veselības aprūpes sistēmā, kā arī ambulatorās veselības aprūpes kvalitāti un pieejamību, mazināt hronisko slimību un ārējo nāves cēloņu riska faktoru izplatību sabiedrībā, tādā veidā sekmējot iedzīvotāju veselības saglabāšanu un uzlabošanu, kas ir pamats ilgam un produktīvam darba mūžam.

Kapitālsabiedrības īsteno Sabiedrības veselības pamatnostādnēs 2014.–2020. gadam noteiktos rīcības virzienus, jo veselība ir viena no cilvēka pamatvērtībām un pamattiesībām. Latvijas Republikas Satversmes 111.pantā ir noteikts, ka “valsts aizsargā cilvēku veselību”, kā arī Eiropas Kopienas dibināšanas līguma 152.pantā noteikts, ka “nosakot un īstenojot visu Kopienas politiku un darbības, ir jānodrošina augsts cilvēku veselības aizsardzības līmenis”.

Sabiedrības veselības politikas virsmērķis, kura realizēšanā piedalās arī Kapitālsabiedrības, ir palielināt Latvijas iedzīvotāju veselīgi nodzīvoto mūža gadu skaitu un novērst priekšlaicīgu nāvi, saglabājot, uzlabojot un atjaunojot veselību. Lai sasniegtu sabiedrības veselības politikas virsmērķi, tiek izvirzīti šādi apakšmērķi:

1. Novērst nevienlīdzību veselības jomā, veicot pasākumus, lai nodrošinātu Latvijas iedzīvotājiem vienādas iespējas veselības veicināšanā un veselības aprūpē.
2. Samazināt priekšlaicīgu mirstību no neinfekciju slimībām, mazinot riska faktoru negatīvo ietekmi uz veselību.
3. Uzlabot mātes, tēva un bērna veselību, samazināt zīdaiņu mirstību.
4. Veicināt veselīgu un drošu dzīves un darba vidi, samazināt traumatismu un mirstību no ārējiem nāves cēloņiem.
5. Samazināt iedzīvotāju saslimstību ar infekcijas slimībām.
6. Nodrošināt efektīvu veselības aprūpes sistēmas pārvaldi un racionālu resursu izmantošanu, lai sekmētu veselības aprūpes sistēmas darbības ilgtspējību un visiem Latvijas iedzīvotājiem vienlīdzīgu pieeju kvalitatīviem veselības aprūpes pakalpojumiem, kas tiek apmaksāti no valsts budžeta līdzekļiem.

Pamatojoties uz iepriekšminēto un ņemot vērā to, ka valsts līdzdalība Kapitālsabiedrībās atbilst Valsts pārvaldes iekārtas likuma 88.panta 1.daļas 1.punkta, 3.punkta un 6.punkta nosacījumiem, jo Kapitālsabiedrības darbojas stratēģiski svarīgā nozarē, kurā atbilstoši sabiedrības interesēm nepieciešams nodrošināt augstu kvalitātes standartu, bet tirgus nav spējīgs nodrošināt sabiedrības interešu īstenošanu veselības aprūpes jomā, līdzdalība Kapitālsabiedrībās jāsaglabā esošajā apjomā un veidā. Ņemot vērā, ka sabiedrības ar ierobežotu atbildību “Rīgas Austrumu klīniskā universitātes slimnīca” valde, atbilstoši Pasaules Bankas veiktajam veselības aprūpes sistēmas novērtējumam, šobrīd izvērtē optimālāko kapitālsabiedrības strukturālo uzbūvi, attiecīgi lēmums par līdzdalību sabiedrībā ar ierobežotu atbildību “Rīgas Hematoloģijas centrs” tiks pieņemts pēc vērtējuma pabeigšanas.

**2.1. Valsts sabiedrība ar ierobežotu atbildību “Paula Stradiņa klīniskā universitātes slimnīca”**

Valsts līdzdalības valsts sabiedrībā ar ierobežotu atbildību “Paula Stradiņa klīniskā universitātes slimnīca” mērķi ir:

* Pagarināt Latvijas iedzīvotāju veselīgi nodzīvotos dzīves gadus un novērst priekšlaicīgu nāvi, saglabājot, uzlabojot un atjaunojot veselību.
* Nodrošināt iedzīvotājiem kvalitatīvu un viņu vajadzībām atbilstošu daudzprofilu veselības aprūpi, novērst nevienlīdzību veselības jomā, veicot pasākumus, lai nodrošinātu Latvijas iedzīvotājiem vienādas iespējas veselības veicināšanā un veselības aprūpē, kā arī samazināt priekšlaicīgu mirstību no neinfekciju slimībām, mazinot riska faktoru negatīvo ietekmi uz veselību.
* Nodrošināt efektīvu veselības aprūpes sistēmas pārvaldi un racionālu resursu izmantošanu, lai sekmētu veselības aprūpes sistēmas darbības ilgtspējīgu un visiem Latvijas iedzīvotājiem vienlīdzīgu pieeju kvalitatīviem veselības aprūpes pakalpojumiem, kas tiek apmaksāti no valsts budžeta līdzekļiem.

Augstāk minētos mērķus nosaka Nacionālais attīstības plāns 2014.-2020.gadam, Sabiedrības veselības pamatnostādnes 2014.–2020.gadam, Ārstniecības likums, Ministru kabineta 2013.gada 17.decembra noteikumi Nr.1529 “Veselības aprūpes organizēšanas un finansēšanas kārtība”, Onkoloģisko slimību kontroles programma 2009.-2015.gadam, Sirds un asinsvadu veselības uzlabošanas rīcības plāns 2013.-2015.gadam, Mātes un bērna veselības uzlabošanas plāns 2012.–2014.gadam un Plāns reto slimību jomā 2013.-2015.gadam.

Valsts sabiedrības ar ierobežotu atbildību “Paula Stradiņa klīniskā universitātes slimnīca” stratēģiskais mērķis ir turpināt attīstību, lai kļūtu par nacionālas un starptautiskas nozīmes medicīnas, izglītības un zinātnes centru, samazinot stacionāro pacientu vidējo ārstēšanās ilgumu līdz piecām dienām, palielināt slimnīcas gultu noslodzi līdz 85%, palielināt maksas ieņēmumus, pārsniedzot 10 %, un uzsākt jaunu slimnīcas ēku būvniecību.

**2.2. Valsts sabiedrība ar ierobežotu atbildību “Bērnu klīniskā universitātes slimnīca”**

Valsts līdzdalības valsts sabiedrībā ar ierobežotu atbildību “Bērnu klīniskā universitātes slimnīca” mērķi ir:

* Pagarināt Latvijas iedzīvotāju veselīgi nodzīvotos dzīves gadus un novērst priekšlaicīgu nāvi, saglabājot, uzlabojot un atjaunojot veselību.
* Nodrošināt bērniem kvalitatīvu un viņu vajadzībām atbilstošu daudzprofilu veselības aprūpi, novērst nevienlīdzību veselības jomā, veicot pasākumus, lai nodrošinātu Latvijas iedzīvotājiem vienādas iespējas veselības veicināšanā un veselības aprūpē, kā arī samazināt priekšlaicīgu mirstību no neinfekciju slimībām, mazinot riska faktoru negatīvo ietekmi uz veselību.
* Nodrošināt efektīvu veselības aprūpes sistēmas pārvaldi un racionālu resursu izmantošanu, lai sekmētu veselības aprūpes sistēmas darbības ilgtspējīgu un visiem Latvijas iedzīvotājiem vienlīdzīgu pieeju kvalitatīviem veselības aprūpes pakalpojumiem, kas tiek apmaksāti no valsts budžeta līdzekļiem.

Augstāk minētos mērķus nosaka Nacionālais attīstības plāns 2014.-2020.gadam, Sabiedrības veselības pamatnostādnes 2014.–2020.gadam, Ārstniecības likums, Ministru kabineta 2013.gada 17.decembra noteikumi Nr.1529 “Veselības aprūpes organizēšanas un finansēšanas kārtība”, pamatnostādnes “Bērniem piemērota Latvija”, Mātes un bērna veselības uzlabošanas plāns 2012.–2014.gadam, Onkoloģisko slimību kontroles programma 2009.–2015.gadam, Sirds un asinsvadu veselības uzlabošanas rīcības plāns 2013.-2015.gadam un Plāns reto slimību jomā 2013.-2015.gadam.

Valsts sabiedrības ar ierobežotu atbildību “Bērnu klīniskā universitātes slimnīca” stratēģiskais mērķis ir nodrošināt valsts politiku veselības aprūpes jomā, sniedzot kvalitatīvus, izmaksu efektīvus un uz pierādījumiem balstītus veselības aprūpes pakalpojumus bērniem.

**2.3. Valsts sabiedrība ar ierobežotu atbildību “Piejūras slimnīca”**

Valsts līdzdalības valsts sabiedrībā ar ierobežotu atbildību “Piejūras slimnīca” mērķi ir:

* Pagarināt Latvijas iedzīvotāju veselīgi nodzīvotos dzīves gadus un novērst priekšlaicīgu nāvi, saglabājot, uzlabojot un atjaunojot veselību.
* Nodrošināt iedzīvotājiem kvalitatīvu un viņu vajadzībām atbilstošu psihiskās veselības aprūpi, attīstot sabiedrībā balstītu psihiskās veselības aprūpi, un onkoloģisko veselības aprūpi, novērst nevienlīdzību veselības jomā, veicot pasākumus, lai nodrošinātu Latvijas iedzīvotājiem vienādas iespējas veselības veicināšanā un veselības aprūpē, kā arī samazināt priekšlaicīgu mirstību no neinfekciju slimībām, mazinot riska faktoru negatīvo ietekmi uz veselību.
* Nodrošināt efektīvu veselības aprūpes sistēmas pārvaldi un racionālu resursu izmantošanu, lai sekmētu veselības aprūpes sistēmas darbības ilgtspējīgu un visiem Latvijas iedzīvotājiem vienlīdzīgu pieeju kvalitatīviem veselības aprūpes pakalpojumiem, kas tiek apmaksāti no valsts budžeta līdzekļiem.

Augstāk minētos mērķus nosaka Nacionālais attīstības plāns 2014.-2020.gadam, Sabiedrības veselības pamatnostādnes 2014.–2020.gadam, Ārstniecības likums, Ministru kabineta 2013.gada 17.decembra noteikumi Nr.1529 “Veselības aprūpes organizēšanas un finansēšanas kārtība”, Onkoloģisko slimību kontroles programma 2009.–2015.gadam un pamatnostādnes “Iedzīvotāju garīgās veselības uzlabošana 2009. - 2014.gadā”.

Valsts sabiedrības ar ierobežotu atbildību “Piejūras slimnīca” stratēģiskais mērķis **ir turpināt uzlabot savu pakalpojumu kvalitāti, sasniedzot Eiropas Savienības līmeni veselības aprūpē.**

**2.4. Valsts sabiedrība ar ierobežotu atbildību “Traumatoloģijas un ortopēdijas slimnīca”**

Valsts līdzdalības valsts sabiedrībā ar ierobežotu atbildību “Traumatoloģijas un ortopēdijas slimnīca” mērķi ir:

* Pagarināt Latvijas iedzīvotāju veselīgi nodzīvotos dzīves gadus un novērst priekšlaicīgu nāvi, saglabājot, uzlabojot un atjaunojot veselību.
* Nodrošināt iedzīvotājiem kvalitatīvu un viņu vajadzībām atbilstošu veselības aprūpi muskuloskeletālo traumu un slimību gadījumos, novērst nevienlīdzību veselības jomā, veicot pasākumus, lai nodrošinātu Latvijas iedzīvotājiem vienādas iespējas veselības veicināšanā un veselības aprūpē, kā arī samazināt priekšlaicīgu mirstību no neinfekciju slimībām, mazinot riska faktoru negatīvo ietekmi uz veselību.
* Nodrošināt efektīvu veselības aprūpes sistēmas pārvaldi un racionālu resursu izmantošanu, lai sekmētu veselības aprūpes sistēmas darbības ilgtspējīgu un visiem Latvijas iedzīvotājiem vienlīdzīgu pieeju kvalitatīviem veselības aprūpes pakalpojumiem, kas tiek apmaksāti no valsts budžeta līdzekļiem.

Augstāk minētos mērķus nosaka Nacionālais attīstības plāns 2014.-2020.gadam, Sabiedrības veselības pamatnostādnes 2014.–2020.gadam, Ārstniecības likums, Ministru kabineta 2013.gada 17.decembra noteikumi Nr.1529 “Veselības aprūpes organizēšanas un finansēšanas kārtība”.

Valsts sabiedrības ar ierobežotu atbildību “Traumatoloģijas un ortopēdijas slimnīca” stratēģiskais mērķis ir saglabāt un pilnveidot esošās līdera pozīcijas kā vienīgā Latvijā specializētā slimnīca, kas sniedz augsti kvalificētu medicīnisko palīdzību smagu skeleta traumu gadījumos, sekundāru medicīnisko palīdzību smagu, sarežģītu traumu seku likvidēšanā, veic ortopēdiskas operācijas dažādu skeleta un locītavu slimību gadījumos, tādejādi ieņemot neaizstājamu vietu neatliekamās medicīniskās palīdzības un veselības aprūpes ķēdē.

**2.5. Valsts sabiedrība ar ierobežotu atbildību “Slimnīca „Ģintermuiža””**

Valsts līdzdalības valsts sabiedrībā ar ierobežotu atbildību “Slimnīca „Ģintermuiža”” mērķi ir:

* Pagarināt Latvijas iedzīvotāju veselīgi nodzīvotos dzīves gadus un novērst priekšlaicīgu nāvi, saglabājot, uzlabojot un atjaunojot veselību.
* Nodrošināt iedzīvotājiem kvalitatīvu un viņu vajadzībām atbilstošu psihiskās veselības aprūpi, attīstot sabiedrībā balstītu psihiskās veselības aprūpi, un narkoloģiskās veselības aprūpi, novērst nevienlīdzību veselības jomā, veicot pasākumus, lai nodrošinātu Latvijas iedzīvotājiem vienādas iespējas veselības veicināšanā un veselības aprūpē, kā arī samazināt priekšlaicīgu mirstību no neinfekciju slimībām, mazinot riska faktoru negatīvo ietekmi uz veselību.
* Nodrošināt efektīvu veselības aprūpes sistēmas pārvaldi un racionālu resursu izmantošanu, lai sekmētu veselības aprūpes sistēmas darbības ilgtspējīgu un visiem Latvijas iedzīvotājiem vienlīdzīgu pieeju kvalitatīviem veselības aprūpes pakalpojumiem, kas tiek apmaksāti no valsts budžeta līdzekļiem.

Augstāk minētos mērķus nosaka Nacionālais attīstības plāns 2014.-2020.gadam, Sabiedrības veselības pamatnostādnes 2014.–2020.gadam, Ārstniecības likums, Sociālo pakalpojumu un sociālās palīdzības likums, Ministru kabineta 2013.gada 17.decembra noteikumi Nr.1529 “Veselības aprūpes organizēšanas un finansēšanas kārtība”, pamatnostādnes “Iedzīvotāju garīgās veselības uzlabošana 2009. - 2014.gadā, pamatnostādnes “Bērniem piemērota Latvija”, Alkoholisko dzērienu patēriņa mazināšanas un alkoholisma ierobežošanas rīcības plāns 2012.-2014.gadam (VM uzsākusi darbu pie jauna “Alkoholisko dzērienu patēriņa mazināšanas un alkoholisma ierobežošanas rīcības plāna 2016.-2018.gadam” izstrādes), Ministru kabineta 2008.gada 21.aprīļa noteikumi Nr.288 “Sociālo pakalpojumu un sociālās palīdzības saņemšanas kārtība”, Ministru kabineta 2012.gada 24.janvāra noteikumi Nr.70 “Alkohola, narkotisko, psihotropo, toksisko vielu, azartspēļu vai datorspēļu atkarības slimnieku ārstēšanas kārtība”, Ministru kabineta 2010.gada 22.decembra rīkojums Nr.749  “Par ilgstošas sociālās aprūpes un sociālās rehabilitācijas pakalpojumu nodrošināšanu valsts sabiedrībā ar ierobežotu atbildību “Rīgas psihiatrijas un narkoloģijas centrs”, valsts sabiedrībā ar ierobežotu atbildību “Daugavpils psihoneiroloģiskā slimnīca”, valsts sabiedrībā ar ierobežotu atbildību “Slimnīca “Ģintermuiža”” un valsts sabiedrībā ar ierobežotu atbildību “Strenču psihoneiroloģiskā slimnīca”” un Ministru kabineta 2004.gada 17.augusta noteikumi Nr.715 “Tiespsihiatriskās ekspertīzes veikšanas kārtība”.

Valsts sabiedrības ar ierobežotu atbildību “Slimnīca „Ģintermuiža”” stratēģiskais mērķis ir iedzīvotāju atkarības un psihiskās veselības uzlabošana, visiem iedzīvotājiem vienlīdzīgas pieejas kvalitatīviem atkarības un garīgās veselības aprūpes pakalpojumu nodrošināšana.

**2.6. Valsts sabiedrība ar ierobežotu atbildību “Daugavpils psihoneiroloģiskā slimnīca”**

Valsts līdzdalības valsts sabiedrībā ar ierobežotu atbildību “Daugavpils psihoneiroloģiskā slimnīca” mērķi ir:

* Pagarināt Latvijas iedzīvotāju veselīgi nodzīvotos dzīves gadus un novērst priekšlaicīgu nāvi, saglabājot, uzlabojot un atjaunojot veselību.
* Nodrošināt iedzīvotājiem kvalitatīvu un viņu vajadzībām atbilstošu psihiskās veselības aprūpi, attīstot sabiedrībā balstītu psihiskās veselības aprūpi. Novērst nevienlīdzību veselības jomā, veicot pasākumus, lai nodrošinātu Latvijas iedzīvotājiem vienādas iespējas veselības veicināšanā un veselības aprūpē, kā arī samazināt priekšlaicīgu mirstību no neinfekciju slimībām, mazinot riska faktoru negatīvo ietekmi uz veselību.
* Nodrošināt efektīvu veselības aprūpes sistēmas pārvaldi un racionālu resursu izmantošanu, lai sekmētu veselības aprūpes sistēmas darbības ilgtspējīgu un visiem Latvijas iedzīvotājiem vienlīdzīgu pieeju kvalitatīviem veselības aprūpes pakalpojumiem, kas tiek apmaksāti no valsts budžeta līdzekļiem.

Augstāk minētos mērķus nosaka Nacionālais attīstības plāns 2014.-2020.gadam, Sabiedrības veselības pamatnostādnes 2014.–2020.gadam, Ārstniecības likums, Sociālo pakalpojumu un sociālās palīdzības likums, Ministru kabineta 2013.gada 17.decembra noteikumi Nr.1529 “Veselības aprūpes organizēšanas un finansēšanas kārtība”, pamatnostādnes “Iedzīvotāju garīgās veselības uzlabošana 2009. - 2014.gadā”, , Ministru kabineta 2008.gada 21.aprīļa noteikumi Nr.288 “Sociālo pakalpojumu un sociālās palīdzības saņemšanas kārtība”, Ministru kabineta 2010.gada 22.decembra rīkojums Nr.749  “Par ilgstošas sociālās aprūpes un sociālās rehabilitācijas pakalpojumu nodrošināšanu valsts sabiedrībā ar ierobežotu atbildību “Rīgas psihiatrijas un narkoloģijas centrs”, valsts sabiedrībā ar ierobežotu atbildību “Daugavpils psihoneiroloģiskā slimnīca”, valsts sabiedrībā ar ierobežotu atbildību “Slimnīca “Ģintermuiža”” un valsts sabiedrībā ar ierobežotu atbildību “Strenču psihoneiroloģiskā slimnīca”” un Ministru kabineta 2004.gada 17.augusta noteikumi Nr.715 “Tiespsihiatriskās ekspertīzes veikšanas kārtība”.

Valsts sabiedrības ar ierobežotu atbildību “Daugavpils psihoneiroloģiskā slimnīca” stratēģiskais mērķis ir attīstīt uz kapitālsabiedrības pamata balstītu multidisciplinārās psihiskās veselības aprūpes centru – visa spektra psihiskās veselības aprūpes palīdzības sniegšanai Daugavpils pilsētas un apkārtējo reģionu iedzīvotājiem, un kļūt par nozares līderi psihiskās veselības ārstēšanā, aprūpē un rehabilitācijā.

**2.7. Valsts sabiedrība ar ierobežotu atbildību “Strenču psihoneiroloģiskā slimnīca”**

Valsts līdzdalības valsts sabiedrībā ar ierobežotu atbildību “Strenču psihoneiroloģiskā slimnīca” mērķi ir:

* Pagarināt Latvijas iedzīvotāju veselīgi nodzīvotos dzīves gadus un novērst priekšlaicīgu nāvi, saglabājot, uzlabojot un atjaunojot veselību.
* Nodrošināt iedzīvotājiem kvalitatīvu un viņu vajadzībām atbilstošu psihiskās veselības aprūpi, attīstīt sabiedrībā balstītu psihiskās veselības aprūpi. Novērst nevienlīdzību veselības jomā, veicot pasākumus, lai nodrošinātu Latvijas iedzīvotājiem vienādas iespējas veselības veicināšanā un veselības aprūpē, kā arī samazināt priekšlaicīgu mirstību no neinfekciju slimībām, mazinot riska faktoru negatīvo ietekmi uz veselību.
* Nodrošināt efektīvu veselības aprūpes sistēmas pārvaldi un racionālu resursu izmantošanu, lai sekmētu veselības aprūpes sistēmas darbības ilgtspējīgu un visiem Latvijas iedzīvotājiem vienlīdzīgu pieeju kvalitatīviem veselības aprūpes pakalpojumiem, kas tiek apmaksāti no valsts budžeta līdzekļiem.

Augstāk minētos mērķus nosaka Nacionālais attīstības plāns 2014.-2020.gadam, Sabiedrības veselības pamatnostādnes 2014.–2020.gadam, Ārstniecības likums, Sociālo pakalpojumu un sociālās palīdzības likums, Ministru kabineta 2013.gada 17.decembra noteikumi Nr.1529 “Veselības aprūpes organizēšanas un finansēšanas kārtība”, pamatnostādnes “Iedzīvotāju garīgās veselības uzlabošana 2009. - 2014.gadā, Ministru kabineta 2008.gada 21.aprīļa noteikumi Nr.288 “Sociālo pakalpojumu un sociālās palīdzības saņemšanas kārtība”, Ministru kabineta 2010.gada 22.decembra rīkojums Nr.749  “Par ilgstošas sociālās aprūpes un sociālās rehabilitācijas pakalpojumu nodrošināšanu valsts sabiedrībā ar ierobežotu atbildību “Rīgas psihiatrijas un narkoloģijas centrs”, valsts sabiedrībā ar ierobežotu atbildību “Daugavpils psihoneiroloģiskā slimnīca”, valsts sabiedrībā ar ierobežotu atbildību “Slimnīca “Ģintermuiža”” un valsts sabiedrībā ar ierobežotu atbildību “Strenču psihoneiroloģiskā slimnīca”” un Ministru kabineta 2004.gada 17.augusta noteikumi Nr.715 “Tiespsihiatriskās ekspertīzes veikšanas kārtība”.

Valsts sabiedrības ar ierobežotu atbildību “Strenču psihoneiroloģiskā slimnīca” stratēģiskais mērķis darīt nopietnas lietas moderni un civilizēti. Ar kvalificētu darbinieku radošu pieeju savu amatu pienākumu izpildē, mēs panākam to, ka mūsu kopējo darbu novērtē pacienti un klienti. No tā iegūst visa sabiedrība, pēc mūsu darba rezultāta, saņemot atpakaļ darba spējīgus sabiedrības locekļus. Arī valstiskā līmenī spējam un spēsim dot ieguldījumu psihiskās veselības uzlabojošu pakalpojumu sniegšanā psihiatriskās rehabilitācijas jomā. Ar savu veiksmīgo darbību, slimnīca iekļaujas Latvijas labāko psihoneiroloģisko slimnīcu sastāvā, atjaunojot sabiedrības psihsko veselību, kā arī nodrošinot darbiniekiem iespēju strādāt, līdz ar to, labāk dzīvot, tādējādi, redzot savus darbiniekus kā veselīgākus un dzīvespriecīgākus cilvēkus.

**2.8. Valsts sabiedrība ar ierobežotu atbildību “Bērnu psihoneiroloģiskā slimnīca „Ainaži””**

Valsts līdzdalības valsts sabiedrībā ar ierobežotu atbildību “Bērnu psihoneiroloģiskā slimnīca „Ainaži”” mērķi ir:

* Pagarināt Latvijas iedzīvotāju veselīgi nodzīvotos dzīves gadus un novērst priekšlaicīgu nāvi, saglabājot, uzlabojot un atjaunojot veselību.
* Nodrošināt bērniem kvalitatīvu un viņu vajadzībām atbilstošu psihiskās veselības aprūpi, novērst nevienlīdzību veselības jomā, veicot pasākumus, lai nodrošinātu Latvijas iedzīvotājiem vienādas iespējas veselības veicināšanā un veselības aprūpē, kā arī samazināt priekšlaicīgu mirstību no neinfekciju slimībām, mazinot riska faktoru negatīvo ietekmi uz veselību.
* Nodrošināt efektīvu veselības aprūpes sistēmas pārvaldi un racionālu resursu izmantošanu, lai sekmētu veselības aprūpes sistēmas darbības ilgtspējīgu un visiem Latvijas iedzīvotājiem vienlīdzīgu pieeju kvalitatīviem veselības aprūpes pakalpojumiem, kas tiek apmaksāti no valsts budžeta līdzekļiem.

Augstāk minētos mērķus nosaka Nacionālais attīstības plāns 2014.-2020.gadam, Sabiedrības veselības pamatnostādnes 2014.–2020.gadam, Ārstniecības likums, Ministru kabineta 2013.gada 17.decembra noteikumi Nr.1529 “Veselības aprūpes organizēšanas un finansēšanas kārtība, pamatnostādnes “Iedzīvotāju garīgās veselības uzlabošana 2009. - 2014.gadā” un pamatnostādnes „Bērniem piemērota Latvija.

Valsts sabiedrības ar ierobežotu atbildību “Bērnu psihoneiroloģiskā slimnīca „Ainaži”” stratēģiskais mērķis ir paaugstināt uzņēmuma, kā specializētās slimnīcas, konkurētspēju, sniegto veselības aprūpes pakalpojumu kvalitāti, nodrošināt darbības augstu izmaksu efektivitāti un veselības aprūpes pakalpojumu racionālo pieejamību pacientiem, kā arī nodrošināt slimnīcas integrāciju valsts veselības aprūpes sistēmā, nodrošināt uzņēmuma atbilstību Eiropas Savienības rekomendācijām veselības aprūpes pakalpojumu sniedzēju infrastruktūrai. Kā arī veicināt kapitālsabiedrības turpmāko attīstību, nodrošināt sniegto veselības aprūpes pakalpojumu kvalitāti, izmaksu efektivitāti un racionālu pieejamību psihiatriskajā ārstēšanā, aprūpē un rehabilitācijā līdz pacienta atveseļošanās brīdim vai stāvoklim, kad ārstēšanu iespējams turpināt ambulatori. Turpināt attīstīt sekundārās ambulatorās nodaļas pakalpojumus un pieejamību pacientiem gan ar psihiatriskajām, gan nepsihiatriskajām diagnozēm.

**2.9. Valsts sabiedrība ar ierobežotu atbildību “Aknīstes psihoneiroloģiskā slimnīca”**

Valsts līdzdalības valsts sabiedrībā ar ierobežotu atbildību “Aknīstes psihoneiroloģiskā slimnīca” mērķi ir:

* Pagarināt Latvijas iedzīvotāju veselīgi nodzīvotos dzīves gadus un novērst priekšlaicīgu nāvi, saglabājot, uzlabojot un atjaunojot veselību.
* Nodrošināt iedzīvotājiem kvalitatīvu un viņu vajadzībām atbilstošu psihiskās veselības aprūpi, novērst nevienlīdzību veselības jomā, veicot pasākumus, lai nodrošinātu Latvijas iedzīvotājiem vienādas iespējas veselības veicināšanā un veselības aprūpē, kā arī samazināt priekšlaicīgu mirstību no neinfekciju slimībām, mazinot riska faktoru negatīvo ietekmi uz veselību.
* Nodrošināt efektīvu veselības aprūpes sistēmas pārvaldi un racionālu resursu izmantošanu, lai sekmētu veselības aprūpes sistēmas darbības ilgtspējīgu un visiem Latvijas iedzīvotājiem vienlīdzīgu pieeju kvalitatīviem veselības aprūpes pakalpojumiem, kas tiek apmaksāti no valsts budžeta līdzekļiem.

Augstāk minētos mērķus nosaka Nacionālais attīstības plāns 2014.-2020.gadam, Sabiedrības veselības pamatnostādnes 2014.–2020.gadam, Ārstniecības likums, Ministru kabineta 2013.gada 17.decembra noteikumi Nr.1529 “Veselības aprūpes organizēšanas un finansēšanas kārtība” un pamatnostādnes “Iedzīvotāju garīgās veselības uzlabošana 2009. - 2014.gadā”.

Valsts sabiedrības ar ierobežotu atbildību “Aknīstes psihoneiroloģiskā slimnīca” stratēģiskais mērķis ir **kļūt par augsti** kvalificētu un profesionālu **līderi Latvijā ilgstoši psihiski slimojošu, terapeitiski rezistentu pacientu** ārstēšanā un rehabilitācijā, kas orientēta uz pacientu vispārēju apmierinātību.

**2.10. Valsts sabiedrība ar ierobežotu atbildību “Straupes narkoloģiskā slimnīca”**

Valsts līdzdalības valsts sabiedrībā ar ierobežotu atbildību “Straupes narkoloģiskā slimnīca” mērķi ir:

* Pagarināt Latvijas iedzīvotāju veselīgi nodzīvotos dzīves gadus un novērst priekšlaicīgu nāvi, saglabājot, uzlabojot un atjaunojot veselību.
* Nodrošināt iedzīvotājiem kvalitatīvu un viņu vajadzībām atbilstošu narkoloģiskās veselības aprūpi, novērst nevienlīdzību veselības jomā, veicot pasākumus, lai nodrošinātu Latvijas iedzīvotājiem vienādas iespējas veselības veicināšanā un veselības aprūpē, kā arī samazināt priekšlaicīgu mirstību no neinfekciju slimībām, mazinot riska faktoru negatīvo ietekmi uz veselību.
* Nodrošināt efektīvu veselības aprūpes sistēmas pārvaldi un racionālu resursu izmantošanu, lai sekmētu veselības aprūpes sistēmas darbības ilgtspējīgu un visiem Latvijas iedzīvotājiem vienlīdzīgu pieeju kvalitatīviem veselības aprūpes pakalpojumiem, kas tiek apmaksāti no valsts budžeta līdzekļiem.

Augstāk minētos mērķus nosaka Nacionālais attīstības plāns 2014.-2020.gadam, Sabiedrības veselības pamatnostādnes 2014.–2020.gadam, Ārstniecības likums, Ministru kabineta 2013.gada 17.decembra noteikumi Nr.1529 “Veselības aprūpes organizēšanas un finansēšanas kārtība”, Alkoholisko dzērienu patēriņa mazināšanas un alkoholisma ierobežošanas rīcības plāns 2012.-2014.gadam (VM uzsākusi darbu pie jauna “Alkoholisko dzērienu patēriņa mazināšanas un alkoholisma ierobežošanas rīcības plāna 2016.-2018.gadam” izstrādes), Ministru kabineta 2012.gada 24.janvāra noteikumi Nr.70 “Alkohola, narkotisko, psihotropo, toksisko vielu, azartspēļu vai datorspēļu atkarības slimnieku ārstēšanas kārtība” un Ministru kabineta 2003.gada 16.decembra noteikumi Nr.726 “Kārtība, kādā veicama obligātā ārstēšana bērniem, kuriem radušies psihiski vai uzvedības traucējumi alkoholisko dzērienu, narkotisko, psihotropo vai citu apreibinošu vielu lietošanas dēļ, un kārtība, kādā sociālās korekcijas izglītības iestādēs bērniem nodrošināma obligātā ārstēšana no alkohola, narkotisko un psihotropo vielu atkarības”.

Valsts sabiedrības ar ierobežotu atbildību “Straupes narkoloģiskā slimnīca” stratēģiskais mērķis ir būt augsta līmeņa profesionāļiem narkoloģijā, palīdzēt no alkohola atkarīgajiem cīnīties ar viņu atkarību un atgriezties darba tirgū un sabiedriskajā dzīvē.

**2.11. Valsts sabiedrība ar ierobežotu atbildību “Nacionālais rehabilitācijas centrs „Vaivari””**

Valsts līdzdalības valsts sabiedrībā ar ierobežotu atbildību “Nacionālais rehabilitācijas centrs „Vaivari”” mērķi ir:

* Pagarināt Latvijas iedzīvotāju veselīgi nodzīvotos dzīves gadus un novērst priekšlaicīgu nāvi, saglabājot, uzlabojot un atjaunojot veselību.
* Nodrošināt iedzīvotājiem kvalitatīvu un viņu vajadzībām atbilstošu medicīnisko rehabilitāciju, novērst nevienlīdzību veselības jomā, veicot pasākumus, lai nodrošinātu Latvijas iedzīvotājiem vienādas iespējas veselības veicināšanā un veselības aprūpē, kā arī samazināt priekšlaicīgu mirstību no neinfekciju slimībām, mazinot riska faktoru negatīvo ietekmi uz veselību.
* Nodrošināt efektīvu veselības aprūpes sistēmas pārvaldi un racionālu resursu izmantošanu, lai sekmētu veselības aprūpes sistēmas darbības ilgtspējīgu un visiem Latvijas iedzīvotājiem vienlīdzīgu pieeju kvalitatīviem veselības aprūpes pakalpojumiem, kas tiek apmaksāti no valsts budžeta līdzekļiem.

Augstāk minētos mērķus nosaka Nacionālais attīstības plāns 2014.-2020.gadam, Sabiedrības veselības pamatnostādnes 2014.–2020.gadam, Ārstniecības likums, Ministru kabineta 2013.gada 17.decembra noteikumi Nr.1529 “Veselības aprūpes organizēšanas un finansēšanas kārtība”, Invaliditātes un tās izraisīto seku mazināšanas politikas pamatnostādnes 2005.-2015.gadam un Rīcības plāns Invaliditātes un tās izraisīto seku mazināšanas politikas pamatnostādņu īstenošanai 2005.-2015.gadam.

Valsts sabiedrības ar ierobežotu atbildību “Nacionālais rehabilitācijas centrs „Vaivari”” stratēģiskais mērķis veltīt visus uzņēmuma materiālos un intelektuālos resursus, lai specializētus rehabilitācijas pakalpojumus savlaicīgi saņemtu Latvijas iedzīvotāji, kuriem tie nepieciešami. Nacionālā centra statuss nozīmē pienākumu būt par vadošo rehabilitācijas speciālistu izglītības un profesionālās pilnveides centru valstī, lai veicinātu rehabilitācijas nozares tālāku attīstību.

**2.12. Valsts sabiedrība ar ierobežotu atbildību “Rīgas psihiatrijas un narkoloģijas centrs”**

Valsts līdzdalības valsts sabiedrībā ar ierobežotu atbildību “Rīgas psihiatrijas un narkoloģijas centrs” mērķi ir:

* Pagarināt Latvijas iedzīvotāju veselīgi nodzīvotos dzīves gadus un novērst priekšlaicīgu nāvi, saglabājot, uzlabojot un atjaunojot veselību.
* Nodrošināt iedzīvotājiem kvalitatīvu un viņu vajadzībām atbilstošu psihiskās veselības aprūpi, attīstot sabiedrībā balstītu psihiskās veselības aprūpi, un narkoloģiskās veselības aprūpi, novērst nevienlīdzību veselības jomā, veicot pasākumus, lai nodrošinātu Latvijas iedzīvotājiem vienādas iespējas veselības veicināšanā un veselības aprūpē, kā arī samazināt priekšlaicīgu mirstību no neinfekciju slimībām, mazinot riska faktoru negatīvo ietekmi uz veselību.
* Nodrošināt efektīvu veselības aprūpes sistēmas pārvaldi un racionālu resursu izmantošanu, lai sekmētu veselības aprūpes sistēmas darbības ilgtspējīgu un visiem Latvijas iedzīvotājiem vienlīdzīgu pieeju kvalitatīviem veselības aprūpes pakalpojumiem, kas tiek apmaksāti no valsts budžeta līdzekļiem.

Augstāk minētos mērķus nosaka Nacionālais attīstības plāns 2014.-2020.gadam, Sabiedrības veselības pamatnostādnes 2014.–2020.gadam, Ārstniecības likums, Sociālo pakalpojumu un sociālās palīdzības likums, Ministru kabineta 2013.gada 17.decembra noteikumi Nr.1529 “Veselības aprūpes organizēšanas un finansēšanas kārtība”, pamatnostādnes “Iedzīvotāju garīgās veselības uzlabošana 2009. - 2014.gadā, Alkoholisko dzērienu patēriņa mazināšanas un alkoholisma ierobežošanas rīcības plāns 2012.-2014.gadam (VM uzsākusi darbu pie jauna “Alkoholisko dzērienu patēriņa mazināšanas un alkoholisma ierobežošanas rīcības plāna 2016.-2018.gadam” izstrādes), Ministru kabineta 2008.gada 21.aprīļa noteikumi Nr.288 “Sociālo pakalpojumu un sociālās palīdzības saņemšanas kārtība”, Ministru kabineta 2012.gada 24.janvāra noteikumi Nr.70 “Alkohola, narkotisko, psihotropo, toksisko vielu, azartspēļu vai datorspēļu atkarības slimnieku ārstēšanas kārtība”, Ministru kabineta 2010.gada 22.decembra rīkojums Nr.749  “Par ilgstošas sociālās aprūpes un sociālās rehabilitācijas pakalpojumu nodrošināšanu valsts sabiedrībā ar ierobežotu atbildību “Rīgas psihiatrijas un narkoloģijas centrs”, valsts sabiedrībā ar ierobežotu atbildību “Daugavpils psihoneiroloģiskā slimnīca”, valsts sabiedrībā ar ierobežotu atbildību “Slimnīca “Ģintermuiža”” un valsts sabiedrībā ar ierobežotu atbildību “Strenču psihoneiroloģiskā slimnīca”” un Ministru kabineta 2004.gada 17.augusta noteikumi Nr.715 “Tiespsihiatriskās ekspertīzes veikšanas kārtība”.

Valsts sabiedrības ar ierobežotu atbildību “Rīgas psihiatrijas un narkoloģijas centrs” stratēģiskais mērķis ir nodrošināt iedzīvotāju psihiskās veselības stāvokļa un atkarības slimību ierobežošanu Rīgas pilsētā un Rīgas reģionā (t.sk. Jūrmalas, Tukuma un Ogres pilsētās), nodrošinot pieejamu, augsti kvalificētu un specializētu profesionālu psihiatrisko palīdzību psihisko un uzvedības traucējumu un atkarības slimību diagnostikā, ārstēšanā, profilaksē un rehabilitācijā, kā arī narkotisko un psihotropo vielu un alkohola ietekmes ekspertīžu, ambulatorās un stacionārās narkoloģiskās palīdzības sniegšanā.

**2.13. Sabiedrība ar ierobežotu atbildību “Rīgas Austrumu klīniskā universitātes slimnīca”**

Valsts līdzdalības sabiedrībā ar ierobežotu atbildību “Rīgas Austrumu klīniskā universitātes slimnīca” mērķi ir:

* Pagarināt Latvijas iedzīvotāju veselīgi nodzīvotos dzīves gadus un novērst priekšlaicīgu nāvi, saglabājot, uzlabojot un atjaunojot veselību.
* Nodrošināt iedzīvotājiem kvalitatīvu un viņu vajadzībām atbilstošu daudzprofilu veselības aprūpi, samazināt iedzīvotāju saslimstību ar infekcijas slimībām, novērst nevienlīdzību veselības jomā, veicot pasākumus, lai nodrošinātu Latvijas iedzīvotājiem vienādas iespējas veselības veicināšanā un veselības aprūpē, kā arī samazināt priekšlaicīgu mirstību no neinfekciju slimībām, mazinot riska faktoru negatīvo ietekmi uz veselību.
* Nodrošināt efektīvu veselības aprūpes sistēmas pārvaldi un racionālu resursu izmantošanu, lai sekmētu veselības aprūpes sistēmas darbības ilgtspējīgu un visiem Latvijas iedzīvotājiem vienlīdzīgu pieeju kvalitatīviem veselības aprūpes pakalpojumiem, kas tiek apmaksāti no valsts budžeta līdzekļiem.

Augstāk minētos mērķus nosaka Nacionālais attīstības plāns 2014.-2020.gadam, Sabiedrības veselības pamatnostādnes 2014.–2020.gadam, Ārstniecības likums, Ministru kabineta 2013.gada 17.decembra noteikumi Nr.1529 “Veselības aprūpes organizēšanas un finansēšanas kārtība”, Onkoloģisko slimību kontroles programma 2009.–2015.gadam, [Tuberkulozes izplatības ierobežošanas plāns 2013.-2015.gadam](http://www.vm.gov.lv/images/userfiles/vmrikp_050313_tbplans.pdf), šobrīd VM notiek darbs pie projekta “HIV infekcijas, seksuālās transmisijas infekciju, B un C vīrushepatīta izplatības ierobežošanas rīcības plāns 2016. - 2018.gadam” izstrādes.

Sabiedrības ar ierobežotu atbildību “Rīgas Austrumu klīniskā universitātes slimnīca” stratēģiskais mērķis ir panākt, lai sabiedrība tuvāko 3 - 4 gadu laikā kļūst par vadošo universitātes slimnīcu valstī, šai periodā saglabājot vadošo lomu, vai arī kļūstot par vadošo ārstniecības iestādi onkoloģijas un hematoloģijas, vispārējās un torakālās ķirurģijas, traumatoloģijas, neiroķirurģijas, asinsvadu ķirurģijas, vispārējās terapijas, respiratorisko un infekcijas slimību, kardioloģijas, nefroloģijas, uroloģijas, ginekoloģijas, otorinolaringoloģijas, oftalmoloģijas, rehabilitācijas un fizikālās terapijas jomās, kā arī slimnieku ar neiroloģiskām slimībām, apdegumiem, apsaldējumiem, geriatriskām problēmām, iespējamā mikroķirurģiskajā nedzīstošu brūču un izgulējumu ārstēšanā. Tāpat slimnīca turpinās attīstīt un modernizēt Latvijā lielāko un mūsdienīgāko neatliekamās medicīnas un pacientu uzņemšanas klīniku un toksikoloģijas un sepses klīniku, terapeitiskās radioloģijas un medicīnas fizikas, kā arī citas klīnikas.

**2.14. Sabiedrība ar ierobežotu atbildību “Veselības centrs “Biķernieki””**

Līdzdalības sabiedrībā ar ierobežotu atbildību “Veselības centrs “Biķernieki”” mērķi ir:

* Pagarināt Latvijas iedzīvotāju veselīgi nodzīvotos dzīves gadus un novērst priekšlaicīgu nāvi, saglabājot, uzlabojot un atjaunojot veselību.
* Nodrošināt iedzīvotājiem kvalitatīvu un viņu vajadzībām atbilstošu primārās un sekundārās ambulatorās veselības aprūpes pakalpojumu sniegšanu, novērst nevienlīdzību veselības jomā, veicot pasākumus, lai nodrošinātu Latvijas iedzīvotājiem vienādas iespējas veselības veicināšanā un veselības aprūpē, kā arī samazināt priekšlaicīgu mirstību no neinfekciju slimībām, mazinot riska faktoru negatīvo ietekmi uz veselību.
* Nodrošināt efektīvu veselības aprūpes sistēmas pārvaldi un racionālu resursu izmantošanu, lai sekmētu veselības aprūpes sistēmas darbības ilgtspējīgu un visiem Latvijas iedzīvotājiem vienlīdzīgu pieeju kvalitatīviem veselības aprūpes pakalpojumiem, kas tiek apmaksāti no valsts budžeta līdzekļiem.

Augstāk minētos mērķus nosaka Nacionālais attīstības plāns 2014.-2020.gadam, Sabiedrības veselības pamatnostādnes 2014.–2020.gadam, Ārstniecības likums, Ministru kabineta 2013.gada 17.decembra noteikumi Nr.1529 “Veselības aprūpes organizēšanas un finansēšanas kārtība”, pamatnostādnes „Bērniem piemērota Latvija” un Ministru kabineta 2009.gada 15.decembra noteikumi Nr. 1472 „Kārtība, kādā Latvijas Neredzīgo biedrība un Latvijas Nedzirdīgo savienība sniedz sociālā rehabilitācijas pakalpojumus un nodrošina tehniskos palīglīdzekļus – tiflotehniku un surdotehniku”.

Sabiedrības ar ierobežotu atbildību “Veselības centrs “Biķernieki”” stratēģiskais mērķis ir iedzīvotāju veselības uzlabošana, nodrošinot vienlīdzīgu pieeju kvalitatīviem veselības aprūpes pakalpojumu nodrošināšana.

**2.15. Sabiedrība ar ierobežotu atbildību “Rīgas Hematoloģijas centrs”**

Valsts un sabiedrības ar ierobežotu atbildību “Rīgas Austrumu klīniskā universitātes slimnīca” līdzdalības sabiedrībā ar ierobežotu atbildību “Rīgas Hematoloģijas centrs” mērķi ir:

* Pagarināt Latvijas iedzīvotāju veselīgi nodzīvotos dzīves gadus un novērst priekšlaicīgu nāvi, saglabājot, uzlabojot un atjaunojot veselību.
* Nodrošināt iedzīvotājiem kvalitatīvu un vajadzībām atbilstošu hematopatoloģijas cilmes šūnu laboratorijas pakalpojumu sniegšanu, novērst nevienlīdzību veselības jomā, veicot pasākumus, lai nodrošinātu Latvijas iedzīvotājiem vienādas iespējas veselības aprūpē, kā arī samazināt priekšlaicīgu mirstību no neinfekciju slimībām.
* Nodrošināt efektīvu veselības aprūpes sistēmas pārvaldi un racionālu resursu izmantošanu, lai sekmētu veselības aprūpes sistēmas darbības ilgtspējīgu un visiem Latvijas iedzīvotājiem vienlīdzīgu pieeju kvalitatīviem veselības aprūpes pakalpojumiem, kas tiek apmaksāti no valsts budžeta līdzekļiem.

Augstāk minētos mērķus nosaka Nacionālais attīstības plāns 2014.-2020.gadam, Sabiedrības veselības pamatnostādnes 2014.–2020.gadam, Ārstniecības likums, Ministru kabineta 2013.gada 17.decembra noteikumi Nr.1529 “Veselības aprūpes organizēšanas un finansēšanas kārtība”, Onkoloģisko slimību kontroles programma 2009.–2015.gadam un Plāns reto slimību jomā 2013.-2015.gadam.

Sabiedrībā ar ierobežotu atbildību “Rīgas Hematoloģijas centrs” stratēģiskais mērķis ir sniegt kvalitatīvus un vajadzībām atbilstošus hematopatoloģijas cilmes šūnu laboratorijas pakalpojumus.

**3. Secinājumi**

Ņemot vērā to, ka valsts līdzdalība Kapitālsabiedrībās atbilsts Valsts pārvaldes iekārtas likuma 88.panta 1.daļas 1.punkta, 3.punkta un 6.punkta nosacījumiem, jo Kapitālsabiedrības darbojas stratēģiski svarīgā nozarē, kurā atbilstoši sabiedrības interesēm nepieciešams nodrošināt augstāku kvalitātes standartu, bet tirgus nav spējīgs nodrošināt sabiedrības interešu īstenošanu attiecīgajā jomā:

1. Saglabāt valsts līdzdalību valsts sabiedrībā ar ierobežotu atbildību “Paula Stradiņa klīniskā universitātes slimnīca”, valsts sabiedrībā ar ierobežotu atbildību “Bērnu klīniskā universitātes slimnīca”, valsts sabiedrībā ar ierobežotu atbildību “Piejūras slimnīca”, valsts sabiedrībā ar ierobežotu atbildību “Traumatoloģijas un ortopēdijas slimnīca”, valsts sabiedrībā ar ierobežotu atbildību “Slimnīca “Ģintermuiža””, valsts sabiedrībā ar ierobežotu atbildību “Daugavpils psihoneiroloģiskā slimnīca”, valsts sabiedrībā ar ierobežotu atbildību “Strenču psihoneiroloģiskā slimnīca”, valsts sabiedrībā ar ierobežotu atbildību “Bērnu psihoneiroloģiskā slimnīca “Ainaži””, valsts sabiedrībā ar ierobežotu atbildību “Aknīstes psihoneiroloģiskā slimnīca”, valsts sabiedrībā ar ierobežotu atbildību “Straupes narkoloģiskā slimnīca”, valsts sabiedrībā ar ierobežotu atbildību “Nacionālais rehabilitācijas centrs “Vaivari””, valsts sabiedrībā ar ierobežotu atbildību “Rīgas psihiatrijas un narkoloģijas centrs” un sabiedrībā ar ierobežotu atbildību “Rīgas Austrumu klīniskā universitātes slimnīca”.
2. Līdz turpmākam lēmumam, saglabāt valsts līdzdalību sabiedrībā ar ierobežotu atbildību “Rīgas Hematoloģijas centrs”.
3. Līdz turpmākam lēmumam, saglabāt sabiedrības ar ierobežotu atbildību “Rīgas Austrumu klīniskā universitātes slimnīca” līdzdalību sabiedrībā ar ierobežotu atbildību “Rīgas Hematoloģijas centrs”.
4. Saglabāt sabiedrības ar ierobežotu atbildību “Rīgas Austrumu klīniskā universitātes slimnīca” līdzdalību sabiedrībā ar ierobežotu atbildību “Veselības centrs “Biķernieki””.
5. VM turpināt pildīt 1. un 2. apakšpunktā minētajās kapitālsabiedrībās valsts kapitāla daļu turētāja pienākumus.
6. Saglabāt valsts sabiedrības ar ierobežotu atbildību “Paula Stradiņa klīniskā universitātes slimnīca”, valsts sabiedrības ar ierobežotu atbildību “Bērnu klīniskā universitātes slimnīca”, valsts sabiedrības ar ierobežotu atbildību “Piejūras slimnīca”, valsts sabiedrības ar ierobežotu atbildību “Traumatoloģijas un ortopēdijas slimnīca”, valsts sabiedrības ar ierobežotu atbildību “Slimnīca “Ģintermuiža””, valsts sabiedrības ar ierobežotu atbildību “Daugavpils psihoneiroloģiskā slimnīca”, valsts sabiedrības ar ierobežotu atbildību “Strenču psihoneiroloģiskā slimnīca”, valsts sabiedrības ar ierobežotu atbildību “Bērnu psihoneiroloģiskā slimnīca “Ainaži””, valsts sabiedrības ar ierobežotu atbildību “Aknīstes psihoneiroloģiskā slimnīca”, valsts sabiedrības ar ierobežotu atbildību “Straupes narkoloģiskā slimnīca”, valsts sabiedrības ar ierobežotu atbildību “Nacionālais rehabilitācijas centrs “Vaivari”” un valsts sabiedrības ar ierobežotu atbildību “Rīgas psihiatrijas un narkoloģijas centrs” juridisko statusu – valsts sabiedrība ar ierobežotu atbildību.
7. Saglabāt sabiedrības ar ierobežotu atbildību “Rīgas Austrumu klīniskā universitātes slimnīca”, sabiedrības ar ierobežotu atbildību “Rīgas Hematoloģijas centrs” un sabiedrības ar ierobežotu atbildību “Veselības centrs “Biķernieki”” juridisko statusu – sabiedrība ar ierobežotu atbildību.

Veselības ministrs G.Belēvičs

18.12.2015 11:20

5467

I.Andersone

67876187, Inese.Andersone@vm.gov.lv

M.Podvinska

67876109, Marina.Podvinska@vm.gov.lv